મીનાઅમ્મા બનેલી દીપિકા પાદુકોણની સાઉથ ઇન્ડિયન બોલવાની સ્ટાઇલ ટ્રેલર પરથી જ હિટ થઈ ગઈ છે. જોકે દીપિકા રોહિતની પહેલી પસંદગી નહોતી. દીપિકાને ફાઇનલ કરતાં પહેલાં રોહિત ‘ગજની’થી બૉલીવુડમાં આવેલી સાઉથની ઍક્ટ્રેસ અસિન અને કરીના કપૂરને લેવા માગતો હતો, પણ અસિન પાસે ટાઇમ નહોતો અને કરીના કપૂર આ કૅરૅક્ટરમાં ફિટ નહોતી બેસતી એટલે ફાઇનલી દીપિકાની ડાયલૉગ-ડિલિવરી ચેક કરીને તેને લેવામાં આવી. એક ડાયલૉગની વાત ઠીક છે, પણ અહીં તો દીપિકા પાદુકોણે આખી ફિલ્મમાં સાઉથની જબાન વાપરવાની હતી. દીપિકાને સરળતા રહે અને સાઉથના લોકો હિન્દી કઈ રીતે બોલે એ તે જાણી શકે એ માટે ફિલ્મના શૂટિંગ દરમ્યાન દીપિકાને બે એવી છોકરીઓ આપવામાં આવી હતી જે સાઉથ ઇન્ડિયન હતી અને કામચલાઉ હિન્દી પણ બોલી લેતી હતી. દીપિકા પોતાના ડાયલૉગ તે છોકરીઓ પાસે પહેલાં બોલાવતી અને એ પછી તેની બોલવાની સ્ટાઇલની નકલ કૅમેરા સામે કરતી.